บาทเปิด 32.58/60 บาทต่อดอลลาร์  อ่อนค่าเล็กน้อย
เงินบาทเปิดตลาด 32.58/60 บาทต่อดอลลาร์  แนวโน้มอ่อนค่าเล็กน้อย มองกรอบวันนี้ 32.50-32.65 บาทต่อดอลลาร์
27 ธ.ค. 2561

เงินบาทเปิดตลาด 32.58/60 บาทต่อดอลลาร์  แนวโน้มอ่อนค่าเล็กน้อย มองกรอบวันนี้ 32.50-32.65 บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.58/60 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 32.58/59 บาท/ดอลลาร์วันนี้เงินบาทมีโอกาสอ่อนค่าเล็กน้อย หลังจากที่ตลาดเงิน-ตลาดทุนในฝั่งสหรัฐฯ เริ่มกลับมาเปิดทำการ หลังจากที่หยุดวันคริสต์มาสไป ประกอบกับมีแรงซื้อหุ้นเพิ่มจากกลุ่มเทคโนโลยี
"บาทวันนี้ มีแนวโน้มจะอ่อนค่าได้เล็กน้อย หลังตลาดฝั่งสหรัฐฯ กลับมาเปิดทำการ และมีแรงซื้อหุ้นเพิ่มจากกลุ่มเทคโนโลยี น่าจะทำให้บาทอ่อนได้เล็กๆ แต่คงวิ่งไม่มากนัก" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.50-32.65 บาท/ดอลลาร์